Alfred Adler

Alfred Adler () oli itävaltalainen psykiatri ja psykoterapeutti, joka kehitti yksilöpsykologiaa. Adler oli juutalainen, joka oli omaksunut kristinuskon. 

Adlerin psykologian kulmakiviä on alemmuuskompleksin käsite. Alemmuskompleksista kärsivä kompensoi usein tiedostamatonta alemmuudentunnettaan mahtipontisella tai epäsosiaalisella käyttäytymisellä. Adlerin luomassa psykoterapiamallissa pyritään tukemaan kompleksista kärsivää kohti kypsempää käyttäytymistä. 

Hän tapasi vuonna 1902 Sigmund Freudin ja he perustivat Wienin psykoanalyyttisen yhdistyksen, jonka puheenjohtajaksi Adler ryhtyi. Myöhemmin Adler, kuten aikalaisensa Carl Gustav Jungkin, otti jonkin verran etäisyyttä psykoanalyysiin ja joihinkin Freudin ajatuksista. Freud ei hyväksynyt Adlerin ajattelun eroavaisuuksia omastaan, ja miesten välit rikkoutuivat.

Alfred Adler on kirjailija ja toimittaja Margot Adlerin isoisä.

Lähteet 

Itävaltalaiset psykologit
Psykoterapeutit
Vuonna 1870 syntyneet
Vuonna 1937 kuolleet
Seulonnan keskeiset artikkelit